নিয়োগ দুর্নীতিতে ফের বিপদে চন্দ্রনাথ সিনহা! ইডি হেফাজত নাকি জামিন?

ওয়েব ডেস্ক: নিয়োগ দুর্নীতি মামলায় বেফাঁসে মন্ত্রী চন্দ্রনাথ সিনহা (Chandranath Sinha)। জামিন নাকি ইডি হেফাজতে মন্ত্রী? ইডির তরফে হেফাজতে চেয়ে আবেদন জানানো হয়েছে আদালতে। উল্লেখ্য, গত ৬ই সেপ্টেম্বর হাজিরা দিয়ে জামিন নিয়েছিলেন মন্ত্রী চন্দ্রনাথ সিনহা (Chandranath Sinha)।

নিয়োগ দুর্নীতি মামলায় (Recruitment Scam) রাজ্যের কারামন্ত্রী চন্দ্রনাথ সিনহা (Chandranath Sinha) জামিন পাবেন নাকি ইডি হেফাজতে যেতে হবে মন্ত্রীকে এই প্রশ্নই এই মুহূর্তে সবচেয়ে গুরুত্বপূর্ণ হয়ে উঠেছে। ইডি সূত্রে খবর, ইডির তরফ থেকে পেশ করা চার্জশিটে মন্ত্রীর নাম রয়েছে। একইসঙ্গে গত ৬ ই সেপ্টেম্বর মন্ত্রী ইডির বিশেষ আদালতে বিচারভবনে স-শরীরে হাজিরা দিয়ে জামিন নিয়েছিলেন। পরবর্তীতে ১২ সেপ্টেম্বর ইডির তরফে মন্ত্রীকে হেফাজতে নেওয়ার আবেদন জানানো হয় আদালতে। আর আজ ১৬ সেপ্টেম্বর শুনানির দিন ধার্য করা হয়েছে। ইতিমধ্যেই মন্ত্রী চন্দ্রনাথ সিনহা আদালতে প্রবেশ করেছেন। এখন দেখার যে দুই পক্ষের কথা শুনে আদালত কি রায় দেয়। মন্ত্রীর জামিন মঞ্জুর হয় নাকি আবার হেফাজতে যেতে হবে মন্ত্রীকে এখন সেটাই দেখার।

আরও পড়ুন: শান্তিনিকেতনের সোনাঝুরিতে এবার এক অন্যরকম দুর্গোৎসব ‘হীরালিনী দুর্গোৎসব’

উল্লেখ্য, নিয়োগ দুর্নীতি মামলায় ইতিমধ্যেই রাজ্যের কারামন্ত্রী চন্দ্রনাথ সিনহার বিরুদ্ধে চার্জশিট পেশ করেছে ইডির আধিকারিকরা। চার্জশিটে মন্ত্রীর নামও উল্লেখ রয়েছে। পাশাপাশি, তাঁর বিরুদ্ধে বিচার প্রক্রিয়া শুরুর আবেদনে রাজ্যপালের তরফে অনুমতিও মিলেছে। সব মিলিয়ে ফের নিয়োগ দুর্নীতি মামলায় বেফাঁসে মন্ত্রী চন্দ্রনাথ সিনহা। জামিন নাকি হেফাজত তা এখন সময়ের অপেক্ষা।

দেখুন অন্য খবর

The post নিয়োগ দুর্নীতিতে ফের বিপদে চন্দ্রনাথ সিনহা! ইডি হেফাজত নাকি জামিন? first appeared on KolkataTV.